Урысейм и Президентым деж Граждан жылагъуэм зегъэужьынымрэ цIыхум и хуитыныгъэхэмкIэ щыIэ советым и тхьэмадэм Москва щыхуэзащ КъБР-м и Iэтащхьэр
Урысей Федерацэм и Президентым деж Граждан жылагъуэм зегъэужьынымрэ цIыхум и хуитыныгъэхэмкIэ щыIэ советым и тхьэмадэ Федотов Михаил Москва щыхуэзащ Къэбэрдей-Балъкъэрым и Iэтащхьэ КIуэкIуэ Юрий.
ЗэIущIэм щытепсэлъыхьащ граждан жылагъуэмрэ властым и органхэмрэ я зэпыщIэныгъэхэр гъэбыдэ-ным. КIуэкIуэ Юрий къыхигъэщхьэхукIащ советым Къэбэрдей-Балъкъэрым щригъэкIуэкIа зэIущIэм хэта экспертхэмрэ IэщIагъэлIхэмрэ лэжьыгъэшхуэ зэрырагъэкIуэкIар, ахэр тезыр щрагъэпшын IуэхущIапIэу республикэм щыIэхэмрэ адрей социальнэ IуэхущIапIэхэмрэ зэрыщыIар.
Федотов Михаил жиIащ граждан жылагъуэм и лIыкIуэ нэхъ жыджэрхэмрэ цIыхухэм я хуитыныгъэхэм я хъумакIуэхэмрэ я зэфIэкIхэр зыхуэфащэ программэхэр гъэзэщIэным хуэунэтIауэ зэщIэгъэуIуапхъэу къызэрилъытэр.
КъБР-м и Iэтащхьэмрэ Правительствэмрэ я пресс-IуэхущIапIэ.
